મારા જીવનનાં ચાલીસથી વધારે વર્ષો હું શિક્ષક રહ્યો છું અને હું તમને કહેવા માગું છું કે વિદ્યાર્થીઓમાં બુનિયાદી કોઈ જ ખરાબી નથી. આપણે એમને તકો આપતા નથી જે એમનો અધિકાર છે. ઓક્ટોમ્બર ૧૯૫૫ની સાલમાં ગુજરાત વિશ્વવિદ્યાલયનાં દીક્ષાંત સમારોહમાં ભારતનાં ઉપરાષ્ટ્રપતિ ડૉ. સર્વપલ્લી રાધાકૃષ્ણે વર્ષો પહેલા કહેલાં શબ્દો આજે પણ અને આવતી કાલે પણ આટલા જ જીવંત અને યથાર્થ રહેવાના છે. શિક્ષણ પ્રથા બરાબર નથી એવું એક સદી પહેલા પણ ચર્ચાતું હતું, આજે પણ ચર્ચાતું રહે છે અને આવનારા વર્ષો સુધી શિક્ષણની અયોગ્ય પ્રણાલી પર સવાલ યા નિશાન ઉઠતાં રહેવાના છે. પહેલા પણ પરીક્ષા પદ્ધતિ યોગ્ય ન હતી. આજે પણ પરીક્ષા